
A V I Z

asupra proiectului de Lege  privind aprobarea 
Ordonanţei Guvernului nr.12/2004 pentru reglementarea 
unor măsuri financiare în sistemul sanitar
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.12/2004 pentru reglementarea unor măsuri financiare în sistemul sanitar, trimis cu adresa nr.P.L.- X 72 din 1 martie 2004, înregistrată sub nr.31/189 din  2 martie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  17 martie 2004.



Membrii comisiei au examinat proiectul de lege, expunerea de motive  şi avizul favorabil al Consiliului Legislativ nr.93/22.01.2004.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 23 februarie 2004.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                          

Prof. univ. dr. Ion NEAGU      
consilier

Diaconu Dumitra
